สวัสดีค่ะ พอดีหนูอยากทราบว่า หนูมีอะไรกับแฟนวันที่1แล้วแฟนหลั่งใน หนูก็ซื้อยาคุมฉุกเฉินมากิน วันที่2แฟนหนูก็หลังในอีก หนูก็กินยาคุมฉุกเฉินอีก วันที่3แฟนหนูก็หลั่งในอีก แต่ไม่ได้กินยา มากินอีกทีวัน4ค่ะ หนูมีอะไรกับติดต่อกันเลยค่ะ แต่หนูเป็นคนที่ไม่ค่อยมีประจำเดือนอยู่แล้ว ปกติหนูกินแล้วประจำเดือนมา ครั้งนี้กินแล้วประจำเดือนยังไม่มามีโอกาสท้องไมค่ะ
สวัสดีค่ะ การมีเพศสัมพันธ์ในลักษณะดังกล่าวมา และกินยาคุมฉุกเฉินตามไปนั้น ยาอาจจะมีประสิทธิภาพได้ลดลงจากการใช้ยาติดต่อกันหลายๆครั้งหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนจะดีกว่าการใช้ยาคุมฉุกเฉินและการมีเพศสัมพันธ์ครั้งที่ 3 ที่ไม่ได้ใช้ยาคุมฉุกเฉินตามไปนั้น มีโอกาสตั้งครรภ์ได้อีก แนะนำการซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามกำหนด ควรจะไปยืนยันผลที่รพ.และหาสาเหตุของประจำเดือนที่ไม่มาหรือมาไม่สม่ำเสมอต่อไป